Babelscape/SREDFM huggingface dataset:
नबी

अंगूठाकार|ईश्वर क गुणगान करने वाला
नबी (prophet) का अर्थ है ईश्वर का गुणगान करनेवाला, ईश्वर की शिक्षा तथा उसके आदेर्शों का उद्घोषक। बाइबिल ने उसे 'ईश्वर का मनुष्य' और 'आत्मा का मनुष्य' भी कहा गया है। यहूदी धर्म, ईसाई धर्म, इस्लाम, बहाई, प्राचीन यूनान, पारसी आदि धर्मों एवं संस्कृतियों में विभिन्न नबियों के होने के दावे किये गये हैं। ऐसी मान्यता है कि ईश्वर (या सर्वशक्तिमान) ने किसी व्यक्ति से सम्पर्क किया और भगवान की तरफ से उनको अपना सन्देशवाहक बनाया गया। इस प्रकार नबी ईश्वर और मानवजाति के बीच आधार जैसे कार्य का निष्पादन करने वाले थे।
बोबे का विंसेंट

right|thumb|250px|मध्यकालीन विश्वकोशकार बोबे का विंसेंट
बोबे का विंसेंट (Vincent of Beauvais) (सन् 1190 – 1264?), मध्यकालीन विश्वकोशकार। जन्मतिथि और स्थान के बारे में निश्चित रूप से कहना कठिन है। अगर उसका देहांत सन्‌ १५६४ में हुआ माना जाए तो उसकी कृतियों को देखते हुए निश्चय ही उसके जन्म का वर्ष ११९० होना चाहिए। जीवनचरित्‌ के बारे में भी कोई विशेष बातें मालूम नहीं। किसी समय वह पेरिस के नजदीकी स्थान पर एक धर्मसंस्था में शिक्षक था। 

उसकी महत्वपूर्ण कृति है स्पेकुलम मेजस (Speculum Maius अर्थात the main encyclopedia)। इसके तीन भाग हैं जिनमें उसकी महत्वपूर्ण कृति है स्पेकुलम मेजस। इसे तीन भाग हैं जिनमें उसने अपने समय तक ज्ञात सभी ज्ञान विज्ञान संबंधी बातों का समावेश किया हैं। पहला खंड विश्व के बारे में है जिसके ३२ भागों और ३७१८ अध्यायों में उसने यूरोप के प्राकृतिक इतिहास से सबंधित समस्त उपलब्ध ज्ञान का आकलन किया है। अध्येताओं की दृष्टि से इस पुस्तक का बहुत बड़ा महत्व है। यंत्रविधि, दार्शनिक समस्याएँ, राजनीति और सैन्यसंचालन से लेकर गणित तक इसमें शामिल है। गणित के अंतर्गत भी विंसेट ने वज़न, माप, ज्यामिति, खगोल, सामुद्रिक और यहाँ तक कि संगीत का भी विवेचन किया है। ध्यान देने की बात है कि इस पुस्तक में वह अरबी अंकों से परिचित मालूम होता है क्योंकि इसका उल्लेख इस रूप में उसने कहीं नहीं किया है। इसके अंतिम भाग में अध्यात्मवाद, पुराण, बाइबिल आदि से लेकर सेंट विक्टर बंधु तक का जिक्र किया है। 

इस विशाल ग्रंथ का दूसरा खंड है सिद्धांत संबंधी। पर यह काफी अंशों में पहले खंड के उपसंहारात्मक अंशों की ही व्याख्या पेश करता है। इतिहास विषयक उसका अंतिम खंड ३७९३ अध्याय में लिखा गया है जिसमें सृष्टिरचना से लेकर सेंट लुई के धर्मयुद्ध तक का विस्तृत इतिहास समाविष्ट है। पूरी तरह मौलिक अथवा सैद्धांतिक दृष्टि से पूर्ण भले ही न हो यह कृति, लेकिन संकलन की अगाध क्षमता और सामग्री के वर्गीकरण में हुए परिश्रम की कल्पना करते हुए विसेंट की इस देन को सराहनीग कहा जाएगा। ६ शताब्दियों के बाद अनेक विद्वानों ने मिलकर जिस काम को हाथ में लिया, उसे उसने अकेले निभाया यह साधारण बात नहीं हैं।
बपतिस्मा

ईसाईयत में, बपतिस्मा (ग्रीक शब्द βαπτίζω "baptizo" से: "डुबोना", "प्रक्षालन करना", अर्थात् "धार्मिक स्नान") जल के प्रयोग के साथ किया जाने वाला एक धार्मिक कृत्य है, जिसके द्वारा किसी व्यक्ति को चर्च की सदस्यता प्रदान की जाती है।

स्वयं ईसा मसीह का बपतिस्मा किया गया था। प्रारंभिक ईसाईयों में उम्मीदवार (अथवा "बपतिस्माधारी (Baptizand)") को पूरी तरह या आंशिक रूप से डुबोना बपतिस्मा का सामान्य रूप था। हालांकि बपतिस्मा-दाता जॉन (John the Baptist) द्वारा अपने बपतिस्मा के लिये एक गहरी नदी का प्रयोग निमज्जन का सुझाव दिया गया है, लेकिन ईसाई बपतिस्मा के संबंध में तीसरी शताब्दी और उसके बाद के चित्रात्मक तथा पुरातात्विक प्रमाण यह सूचित करते हैं कि सामान्य रूप से उम्मीदवार को पानी में खड़ा रखा जाता था और उसके शरीर के ऊपरी भाग पर जल छिड़का जाता था। बपतिस्मा के अब प्रयोग किये जाने वाले अन्य सामान्य रूपों में माथे पर तीन बार जल छिड़कना शामिल है।

सोलहवीं सदी में हल्द्रिच ज़्विंगली (Huldrych Zwingli) द्वारा इसकी आवश्यकता को नकारे जाने तक बपतिस्मा को मोक्ष-प्राप्ति के लिये कुछ हद तक आवश्यक समझा जाता था। चर्च के प्रारंभिक इतिहास में शहादत को "खून से बपतिस्मा" के रूप में पहचाना जाता था, ताकि जिन शहीदों का बपतिस्मा जल के द्वारा न किया गया हो, उन्हें बचाया जा सके. बाद में, कैथलिक चर्च ने इच्छा के द्वारा बपतिस्मा की पहचान की, जिसके द्वारा उन लोगों को सुरक्षित समझा जाता था, जो बपतिस्मा की तैयारी कर रहे हों, लेकिन वास्तव में इस परम संस्कार को पूर्ण कर पाने से पूर्व ही जिनकी मृत्यु हो जाए.

कुछ ईसाई, विशिष्टतः क्वेकर (Quakers) तथा मुक्ति सेना (Salvation Army), बपतिस्मा को आवश्यक नहीं मानते और न ही वे इस रिवाज का पालन करते हैं। जो लोग इसका पालन करते हैं, उनमें भी बपतिस्मा लेने की पद्धति और माध्यम के संदर्भ में तथा इस रिवाज के महत्व की समझ के प्रति मतभेद देखे जा सकते हैं। अधिकांश ईसाई "पिता के, तथा पुत्र के, तथा पवित्र आत्मा के नाम पर" बपतिस्मा लेते हैं (ग्रेट कमीशन (Great Commission) का पालन करते हुए), लेकिन कुछ लोग केवल ईसा मसीह के नाम पर बपतिस्मा लेते हैं। अधिकांश ईसाई शिशुओं का बपतिस्मा करते हैं; अनेक अन्य लोग यह मानते हैं कि केवल विश्वासकर्ता का बपतिस्मा ही सच्चा बपतिस्मा है। कुछ लोग इस बात पर बल देते हैं कि बपतिस्मा ले रहे व्यक्ति का निमज्जन किया जाए या उसे कम से कम आंशिक रूप से डुबोया जाए, जबकि अन्य लोग यह मानते हैं कि जल के द्वारा नहलाए जाने का कोई भी रूप पर्याप्त है, जब तक कि जल सिर पर प्रवाहित हो रहा हो.

अंग्रेजी शब्द "बपतिस्मा (Baptism)" का प्रयोग किसी भी ऐसे धार्मिक आयोजन, प्रयोग या अनुभव के संदर्भ में भी किया जाता रहा है, जिसमें व्यक्ति को दीक्षित या शुद्ध किया जाता है अथवा उसे कोई नाम दिया जाता है। अन्य दीक्षा समारोहों को नीचे देखें.
रासायनिक सूत्र

रासायनिक सूत्र (chemical formula) किसी रासायनिक यौगिक को इस प्रकार निरूपित करता है जिससे पता चलता है कि वह यौगिक किन-किन तत्वों के कितने-कितने परमाणुओं से मिलकर बना है। सामान्य प्रयोग में प्रायः अणुसूत्र (molecular formula) के लिये भी 'रासायनिक सूत्र' का ही प्रयोग कर दिया जाता है।

उदाहरण : मिथेन का अणुसूत्र (CH4) है जो इंगित करता है कि मिथेन का अणु कार्बन एवं हाइड्रोजन के परमाणुओं से मिलकर बना है तथा मिथेन के एक अणु में कार्बन का एक परमाणु व हाइड्रोजन के चार परमाणु होते हैं। परन्तु इस सूत्र से यह पता नहीं चलता कि कार्बन का एक परमाणु व हाइड्रोजन के ये चार परमाणु किस प्रकार व्यवस्थित हैं। अर्थात ये एक ही समतल में हैं या त्रिबिम में हैं; इनके बंधों के बीच कितना कोण है; बन्धों की लम्बाई कितनी है, आदि का अणुसूत्र से कुछ भी ज्ञान नहीं होता।

कई प्रकार के रासायनिक सूत्र उपयोग किये जाते हैं जिनकी अलग-अलग उपयोगिता है और अलग-अलग जटिलता भी। बढ़ते हुए जटिलता के क्रम में ये हैं - आनुभविक सूत्र, अणुसूत्र, संरचना सूत्र।
बायोशॉक

"बायोशॉक (BioShock)" () एक भुतहा प्रथम-व्यक्ति शूटर वीडियो गेम है, जिसे इर्रैशनल गेम्स द्वारा विकसित किया गया है- तब इसका नाम 2के बॉस्टन/2के ऑस्ट्रेलिया था- तथा इसे केन लेवाइन ने डिज़ाइन किया है। इस खेल को विण्डोज़ ऑपरेटिंग सिस्टम और एक्सबॉक्स 360 वीडियो गेम कन्सोल के लिये 21 अगस्त 2007 को उत्तरी अमरीका में तथा इसके तीन दिनों बाद यूरोप और ऑस्ट्रेलिया में रिलीज़ किया गया। इस खेल का एक प्लेस्टेशन 3 संस्करण, जिसे 2के मैरिन ने विकसित किया था, को अंतर्राष्ट्रीय स्तर पर 17 अक्टूबर 2008 को और उत्तरी अमरीका में 21 अक्टूबर 2008 को कुछ अतिरिक्त विशेषताओं के साथ रिलीज़ किया गया। 21 अगस्त 2007 को यह स्टीम पर उपलब्ध हुआ। 7 अक्टूबर 2009 को यह खेल मैक ओएस एक्स ऑपरेटिंग सिस्टम के लिये भी रिलीज़ किया गया। मोबाइल प्लेटफॉर्म के लिये इस खेल का एक संस्करण अभी आईजी फन द्वारा विकसित किया जा रहा है। इसका अगला भाग, "बायोशॉक 2", 9 फ़रवरी 2010 को रिलीज़ किया गया।

1960 के एक वैकल्पिक इतिहास पर आधारित इस खेल में खिलाड़ी एक विमान हादसे में जीवित बचे जैक नामक व्यक्ति की भूमिका में होता है, जिसके लिये रैप्चर नामक जलमग्न शहर की खोज करना और उस शहर में रहने वाले उत्परिवर्तित जीवों तथा चालकहीन मशीनी वायुयानों के हमलों से बचना आवश्यक होता है। इस खेल में भूमिका-खेलों और बचाव-खेलों में पाये जाने वाले तत्व सम्मिलित हैं और विकासकर्ताओं तथा लेवाइन ने इसका उल्लेख "सिस्टम शॉक" श्रृंखला के उनके पिछले शीर्षकों के "आध्यात्मिक अनुवर्ती" के रूप में किया है। इस खेल ने ज़बरदस्त सकारात्मक प्रतिक्रियाएं प्राप्त कीं, जिनमें इसकी "नैतिकता-आधारित" पटकथा, निमज्जन पूर्ण वातावरण और ऐन रैण्ड से प्रेरित मनहूसियत पर आधारित कथा की प्रशंसा की गई थी।
उत्तराखण्ड की अर्थव्यवस्था

उत्तराखण्ड की अर्थव्यवस्था मुख्यतः कृषि आधारित है और राज्य की ९०% जनसंख्या कृषि कार्यों में लगी हुई है। उत्तराखण्ड का सकल घरेलू उत्पाद वर्ष २००४ के लिए वर्तमान मूल्यों के आधार पर अनुमानित २८०.३२ अरब रुपए (६ अरब डॉलर) था। उत्तर प्रदेश से अलग होकर बना यह राज्य, पुराने उत्तर प्रदेश के कुल उत्पादन का ८% उत्पन्न करता है।

उत्तराखण्ड, खनिजों जैसे चूनापत्थर, रॉक फॉस्फेट, डोलोमाइट, मैग्नेसाइट, कॉपर ग्रेफाइट, सोप स्टोन, जिप्सम इत्यादि के मामले में एक धनी राज्य है। यहाँ पर लघु-उद्योगों की संख्या ४१,२१६ है और कुल सम्पत्तियाँ ३.०५५८ अरब रुपये है। इसके अतिरिक्त यहाँ १९१ बड़े स्तर के उद्योग भी हैं जिनका कुल लाभ २६.९४६६ अरब रुपये के लगभग है। अधिकान्श उद्योग वनाधारित हैं। २००३ की औद्योगिक नीति के कारण, जिसमें यहा निवेश करने वाले निवेशकों को कर राहत दी गई है, यहाँ पूँजी निवेश में उल्लेखनीय वृद्धि हुई है। सिडकुल, उतराखण्ड औद्योगिक विकास निगम, ने राज्य के दक्षिणी छोर पर सात औद्योगिक भूसंपत्तियों की स्थापना की है, जबकि ऊचले स्थानों पर दर्जनों पनबिजली बाँधों का निर्माण चल रहा है।
चारकोल

right|thumb|300px|चारकोल
लकड़ी का कोयला, या काठकोयला या चारकोल (Charcoal) काला-भूरा, सछिद्र, ठोस पदार्थ है जो लकड़ी, हड्डी आदि को आक्सीजन की अनुपस्थिति में गरम करके उसमें से जल एवं अन्य वाष्शील पदार्थों को निकालकर बनाया जाता है। इस क्रिया को "उष्माविघटन" (Pyrolysis) कहते हैं। 

चारकोल में कार्बन की उच्च मात्रा (लगभग ८०%) होती है। यह लकड़ी को ४०० °C से 700 °C तक हवा की अनुपस्थिति में गरम करके बनाया जाता है। इसका कैलोरीजनन मान (calorific value) 29,000 से 35,000 kJ/kg के बीच होता है जो कि लकड़ी के कैलोरीजनन मान (12,000 से 21,000 kJ/kg) से बहुत अधिक है।

चारकोल का उपयोग धातुकर्म में ईंधन के रूप में, औद्योगिक ईंधन के रूप में, खाने बनाने के इंधन के रूप में, बारूद निर्माण के लिये, शुद्धीकरण और फिल्तरण के लिए, कलाकारी, चिकित्सा, आदि के लिये किया जाता है।
वररुचि कात्यायन

अंगूठाकार|वररुचि कात्यायन
वररुचि कात्यायन पाणिनीय सूत्रों के प्रसिद्ध वार्तिककार हैं। वररुचि कात्यायन के वार्तिक पाणिनीय व्याकरण के लिए अति महत्वशाली सिद्ध हुए हैं। इन वार्तिकों के बिना पाणिनीय व्याकरण अधूरा सा रहा जाता। वार्तिकों के आधार पर ही पीछे से पतंजलि ने महाभाष्य की रचना की।

पुरुषोत्तमदेव ने अपने त्रिकांडशेष अभिधानकोश में कात्यायन के ये नाम लिखे हैं - कात्य, पुनर्वसु, मेधाजित्‌ और वररुचि। "कात्य' नाम गोत्रप्रत्यांत है, महाभाष्य में उसका उल्लेख है। पुनर्वसु नाम नक्षत्र संबंधी है, "भाषावृत्ति' में पुनर्वसु को वररुचि का पर्याय कहा गया है। मेधाजित्‌ का कहीं अन्यत्र उल्लेख नहीं मिलता। इसके अतिरिक्त, कथासरित्सागर और बृहत्कथामंजरी में कात्यायन वररुचि का एक नाम 'श्रुतधर' भी आया है। हेमचंद्र एवं मेदिनी कोशों में भी कात्यायन के "वररुचि' नाम का उल्लेख है।

कात्यायन वररुचि के वार्तिक पढ़ने पर कुछ तथ्य सामने आते हैं-यद्यपि अधिकांश स्थलों पर कात्यायन ने पाणिनीय सूत्रों का अनुवर्ती होकर अर्थ किया है, तर्क वितर्क और आलोचना करके सूत्रों के संरक्षण की चेष्टा की है, परंतु कहीं-कहीं सूत्रों में परिवर्तन भी किया है और यदा-कदा पाणिनीय सूत्रों में दोष दिखाकर उनका प्रतिषेध किया है और जहाँ तहाँ कात्यायन को परिशिष्ट भी देने पड़े हैं। संभवत: इसी वररुचि कात्यायन ने वेदसर्वानुक्रमणी और प्रातिशाख्य की भी रचना की है। कात्यायन के बनाए कुछ भ्राजसंज्ञक श्लोकों की चर्चा भी महाभाष्य में की गई है। कैयट और नागेश के अनुसार भ्राजसंज्ञक श्लोक वार्तिककार के ही बनाए हुए हैं। प्रातिशाख्यम्
महाधिवक्ता

भारतीय संविधान के अनुच्छेद 165 के अनुसार राज्यपाल द्वारा महाधिवक्ता की नियुक्ति की जाती है। राज्य का सर्वोच्च विधि अधिकारी महाधिवक्ता होता है। महाधिवक्ता राज्यपाल के प्रसाद्पर्यंत कार्य करता है। (राज्यपाल उसे कभी भी उसके पद से हटा सकता है ) वह एक उच्च न्यायालय का मुख्य न्यायधीश बनने की क्षमता रखता है। 

कार्य 

महाधिवक्ता राज्य प्रमुख को विधि संबंधी सलाह देने का कार्य करता है वह राज्य के दोनों सदनों ( विधानसभा तथा विधान परिषद ) की कार्यवाही में तथा सदन में बोलने की शक्ति रखता है लेकिन वह मतदान नही कर सकता है। उसे विधानमंडल के सदस्यों को मिलने वाले सभी वेतन भत्ते एवं विशेषाधिकार प्राप्त होत उदाहरण के लिये भारत में सभी राज्यों में महाधिवक्ता होते हैं। राज्य में जो स्थिति महाधिवक्ता की है वही स्थिति केन्द्र में महान्यायवादी (एटॉर्नी जनरल) की होती है। अकटूबर २०१८ में एडवोकेट जनरल राघवेंद्र सिंह ने यह पद ग्रहण किया।
महान्यायवादी का उल्लेख संविधान के अनुच्छेद 76 में किया गया है राष्ट्रपति अनुच्छेद 76(1) के तहत महान्यायवादी की नियुक्ति करता है
आनुभविक सूत्र

रसायन विज्ञान में किसी यौगिक का आनुभविक सूत्र (प्रयोगाधारित सूत्र / मूलानुपाती सूत्र / empirical formula) वह सूत्र है जो बताता है कि उस यौगिक के अणु में कौन-कौन से परमाणु हैं तथा उन परमाणुओं की संख्या का सरलतम अनुपात क्या है। उदाहरण के लिये हेक्सेन का प्रयोगाधारित सूत्र C3H7 है जबकि उसका अणुसूत्र C6H14 है। 

प्रयोगाधारित सूत्र या 'इम्पिरिकल फॉर्मूला' नाम इसलिये पड़ा है कि जिस विधि से ये सूत्र ज्ञात किये जाते हैं वह प्रयोग पर आधारित है और इसमें अणु में परमाणुओं का सापेक्षिक अनुपात ही पता चल पाता है, परमाणुओं की वास्तविक संख्या का पता नहीं चलता (जिसे किसी अन्य विधि द्वारा प्राप्त किया जाता है)।
[[बेंजीन]] अणु का आनुभविक सूत्र (1), [[रासायनिक सूत्र|आणविक सूत्र]] (2) तथा अन्य निरूपण : (3) केकुले संरचना (अनुनादी समावयी); (4) समतल षटकोणीय संरचना, जिसमें आबन्ध की लम्बाई और कोण भी लिखे गये हैं; (5) sp2 संकर ऑर्बिटल के बीच सिगमा आबन्ध; (6) परमाणविक कक्षक; (7) Molecular orbital delocalized pi; (8) बेंजीन रिंग
प्राइसवॉटरहाउस कूपर्स

thumb|1998 मर्जर के पहले पीडब्लू (PW) लोगो
100px|thumb|right|मर्जर के पहले सी&एल लोगो

प्राइसवॉटरहाउस कूपर्स (या पीडब्ल्यूसी) दुनिया की सबसे बड़ी प्रोफेशनल सर्विसेज फर्मों में से एक और चार बड़ी लेखा फर्मों में से सबसे बड़ी फर्म हैं। इसका गठन 1998 में प्राइस वॉटरहाउस और कूपर्स एंड लेब्रैंड, दोनों लंदन में गठित हुईं कंपनियों के बीच विलय के बाद किया गया था।

प्राइसवॉटरहाउस कूपर्स ने 2009 के वित्तीय वर्ष में दुनिया भर में 26.2 बिलियन अमेरिकी डॉलर का एकत्रित राजस्व अर्जित किया और 151 देशों में लगभग 163,000 लोगों को इसने रोजगार प्रदान किया है।

संयुक्त राज्य अमेरिका में, जहां 2009 में यह सबसे बड़ा निजी स्वामित्व वाला आठवां संगठन} था, यह प्राइसवॉटरहाउस कूपर्स एलएलपी (LLP) के रूप में संचालित होता है।

प्राइसवॉटरहाउस कूपर्स के केपीएमजी, अर्नस्ट एंड यंग और डेलोटी टच तोहमात्सू सहित चार बड़े ऑडिटर हैं।
कीर्तन

हिन्दू धर्म में ईश्वर या देवता की भक्ति के लिये उनके नामों को भांति-भांति रूप में उच्चारना कीर्तन कहलाता है। यह भक्ति के अनेक मार्गों में से एक है। अन्य हैं - श्रवण, स्मरण, अर्चन आदि।
भारत में जिस भगवान् के लिए कीर्तन करते है उसकी तस्वीर, मूर्ति स्थापित करने के बाद मंगलाचरण,हवन पूजन और आह्वान, गुरूवंदना, गणेश वंदना, सरस्वती वंदना, फिर जिस भगवान् के लिए कीर्तन कर रहे हैं उसके भजन गायन करके उसे रिझाते है उसके गुणों का बखान करते हैं। और अंत में आरती, शंख ध्वनि और प्रसाद वितरण कार्यक्रम आयोजित किया जाता हैं।

कीर्तन हेतु सामग्री
1) दूब, मिट्टी का ढेला।
2) जल कलश (आम्र पल्लव सहित)।
3) गंगाजल, नारियल पानी वाला 2 ।
4) सिंदूर (कुमकुम) 2 पैकेट, यज्ञोपवीत 1 ।
5) कलावा 2 गिट्टी (सूती)।
6) धूपबत्ती 2 पैकेट, साबुत चावल 100 ग्राम।
7) कपूर 10 टिकिया, रुई 1 पैकेट।
8) लौंग 20 ग्राम, साबुत सुपारी 10, अनाज 1 किग्रा।
9) बताशे 100 ग्राम, ध्वज 1, मीठा पान।
10) पंचमेवा 500 ग्राम, मिश्री 500 ग्राम, इलायची छोटी 20 ग्राम।
11) ऋतुफल 5 प्रकार के एक -2 दर्जन।
12) मावे की मिठाई 1 किग्रा।
13) लाल व सफेद कपड़ा 1.25 मीटर।
14) दीपक आरती के लिए, गाय का घी 250 ग्राम।
15) बड़ी चुनरी 1, छोटी चुनरी 21 ।
16) देवी श्रृंगार 1 पैकेट।
17) कटोरी 2, थाली 1, चम्मच 1 (नयी)।
18) सूती धोती, रुमाल 1, दक्षिणा।
19) फूल 250 ग्राम।
20) फूलमाला 10।
21) इत्र की शीशी।।

मां भगवती जागरण पार्टी ककड़ीपुर (बागपत)
मधुमेह टाइप 2

मधुमेह मेलिटस टाइप 2जिसे पहले "गैर-इंसुलिन-निर्भर मधुमेह मेलिटस (NIDDM)" या "वयस्कता में शुरु होने वाला मधुमेह"कहा जाता था, एक चपापचय विकार है, जिसे इंसुलिन प्रतिरोध और सापेक्ष इंसुलिन कमी के संदर्भ में उच्च रक्त ग्लूकोस द्वारा पहचाना जाता है।यह मधुमेह मेलिटस टाइप 1 के विपरीत होता है जिसमें अग्नाशय में आइलेट कोशिकाओं के विघटन के कारण पूर्ण इंसुलिन की कमी होती है। अधिक प्यास लगना, बार-बार मूत्र लगना और लगातार भूख लगना कुछ चितपरिचित लक्षण हैं। 
 [[मधुमेह मेलिटस| 
 मधुमेह के 90 प्रतिशत मामले टाइप 2 मधुमेह के होते हैं जबकि शेष 10 प्रतिशत प्राथमिक रूप से [[मधुमेह मेलिटस टाइप 1]] और [[गर्भावस्था मधुमेह]]के होते हैं। आनुवांशिक रूप से रोग के प्रति अधिक संवेदनशील लोगों में टाइप 2 मधुमेह का मुख्य कारण [[मोटापे]] को माना जाता है।
मधुमेह टाइप 2 का आरंभिक प्रबंधन [[शारीरिक व्यायाम|व्यायाम]] और [[मधुमेह आहार|आहार संबंधी सुधार]]को बढ़ा कर किया जाता है। यदि इन उपायों से रक्त ग्लूकोस स्तर पर्याप्त रूप से कम नहीं होते हैं तो [[मेटफॉर्मिन]]या [[इंसुलीन]] जैसी दवाओं की जरूरत हो सकती है। वे लोग जो इंसुलिन पर हैं, उनमें [[रक्त शर्करा]]स्तरों की नियमित जांच की आवश्यकता होती है।
मधुमेह की दर, मोटापे की दर के सामान पिछले 50 वर्षों में समांतर रूप से बढ़ी है। 2010 में लगभग 285 मिलियन लोग इस रोग से पीड़ित हैं, जबकि 1985 में इनकी संख्या लगभग 30 मिलियन थी। उच्च रक्त शर्करा से दीर्घावधि में होने वाली जटिलताओं में [[हृदय रोग]], [[दौरे]], [[मधुमेह रैटिनोपैथी]] जिसमें आंखो की देखने की क्षमता प्रभावित होती है, [[गुर्दे की विफलता]] जिसमें [[डायलिसिस]]की जरूरत पड़ सकती है और अंगों में खराब संचरण के कारण [[अंग विच्छेदन]]शामिल हो सकता है। हलांकि [[मधुमेह मेलिटस टाइप 1|मधुमेह टाइप 1]] का गुण जो कि [[मधुमेह कीटोएसिडोसिस|कीटोन बॉडी की अधिकता]]की गंभीर जटिलता है, असमान्य है। हलांकि, [[नॉनएकेटोटिक हाइप्रोस्मोलर कोमा]]हो सकता है।
स्क्रैबल

thumb|200px| मैटल द्वारा स्क्रैबल ब्रांड लोगो, Inc, बाकी दुनिया भर में इस्तेमाल किया गया
स्क्रैबल एक शब्दों का खेल है जिसमें दो से चार खिलाड़ी एक 15-बटा-15 ग्रिड से चिह्नित खेल बोर्ड पर व्यक्तिगत वर्ण के टाइलों से शब्द बनाकर अंक अर्जित करते हैं। शब्दों को वर्ग पहेली की शैली में तिरछे और नीचे की ओर गठित किया जाता है और उन शब्दों को एक मानक शब्दकोश में होना आवश्यक है। आधिकारिक सन्दर्भ कृति (जैसे "दी ऑफिशियल स्क्रैबल प्लेयर डिक्शनरी") अनुमेय शब्दों की एक सूची प्रदान करती है। कोलिन्स स्क्रैबल परीक्षक का प्रयोग करके यह जांचा जा सकता है कि किसी शब्द की अनुमति है या नहीं। 

"स्क्रैबल" नाम संयुक्त राज्य अमेरिका और कनाडा में हैस्ब्रो, इंक का ट्रेडमार्क है और बाकी जगहों पर मैटल (Mattel) का. खेल के भिन्न रूपों में शामिल हैं लिटराटी, ऐल्फापेट, फनवर्डर, स्किप-ए-क्रॉस, स्क्रैम्बल, स्पेलोफन, स्क्वायर-राईट, पालाब्रास क्रूज़ाडस ("क्रॉस्ड शब्द"), वर्ड फॉर वर्ड, लेक्सलस और वर्डीपेलागो . जबकि यह सारे खेल मूल स्क्रैबल खेल के समान हैं, उनमें मामूली बदलाव शामिल हैं। उदाहरण के तौर पर, लिटराटी में खेल के लिए एक परिमित संख्या में टाइलें उपलब्ध कराने के बजाए यादृच्छिक टाइलें रखी जाती हैं, प्रत्येक अक्षर के लिए विभिन्न अंक स्तर प्रदान किए जाते हैं और इसके बोर्ड अभिन्यास में भी थोड़ा सा अंतर होता है जबकि लेक्सलस प्रत्येक खलाड़ी को प्रथागत 7 के बजाए 8 अक्षर प्रदान करता है।

यह खेल 121 देशों में 29 अलग भाषा संस्करणों में बेचा जाता है। दुनिया भर में एक सौ पचास करोड़ जोड़े बेचे जा चुके हैं और यह जोड़े प्रत्येक तीन में से एक अमेरिकी घर में पाए जाते हैं।
यक्ष

"यह लेख यक्ष नामक पौराणिक चरित्रों पर है। अन्य यक्ष लेखों के लिए देखें: यक्ष (बहुविकल्पी)"

यक्षों एक प्रकार के चरित्र हैं। यक्षों को राक्षसों के निकट माना जाता है, यद्यपि वे मनुष्यों के विरोधी नहीं होते, जैसे राक्षस होते है। माना जाता है कि प्रारम्भ में दो प्रकार के राक्षस होते थे; एक जो रक्षा करते थे वे यक्ष कहलाये तथा दूसरे यज्ञों में बाधा उपस्थित करने वाले राक्षस कहलाये।

यक्ष का शाब्दिक अर्थ होता है 'जादू की शक्ति'।

हिन्दू धर्मग्रन्थो में एक अच्छे यक्ष का उदाहरण मिलता है जिसे कुबेर कहते हैं तथा जो धन-सम्पदा में अतुलनीय थे। एक अन्य यक्ष का प्रसंग महाभारत में भी मिलता है। जब पाण्डव दूसरे वनवास के समय वन-वन भटक रहे थे तब एक यक्ष से उनकी भेंट हुई जिसने युधिष्ठिर से यक्ष प्रश्न किए थे।
बिग शो

पॉल वेइट, जूनियर (जन्म 8 फ़रवरी 1972), जो अपने रिंग नाम (द) बिग शो के रूप में बेहतर जाने जाते हैं, एक अमेरिकीपेशेवर पहलवान और अंशकालिक अभिनेता हैं और वर्तमान में वर्ल्ड रेसलिंग इंटरटेनमेंट(WWE) के अपनेस्मैकडाउन नामी ब्रांड के लिए अनुबंधित हैं।

पेशेवर कुश्ती में बिग शो पांच बार विश्व चैंपियन रह चुके है और उन्होंने दो बार डब्ल्यूसीडब्ल्यू वर्ल्ड हेवीवेट चैंपियनशिप जीता है। इसके अलावा उन्होंनेदो बार डब्ल्यूडब्ल्यूएफ/ई चैंपियनशिप औरईसीडब्ल्यू वर्ल्ड हेवीवेट चैंपियनशिपएक बार जीती है, जिससे वे सभी तीन चैम्पियनशिप जीतने वाले इतिहास के पहले पेशेवर कुश्तीबाज बन गये हैं। इन प्रतियोगिताओंके अलावा उन्होंने एक बार अमेरिकी चैम्पियनशिप, पांच बार वर्ल्ड टैग टीम चैम्पियनशिप(अंडरटेकर के साथ दो बार,केन के साथ एक बार, क्रिस जेरिको के साथ एक बार और एक बार मिज के साथ), दो बारडब्ल्यूडब्ल्यूई वर्ल्ड टैग टीम चैम्पियनशिप(क्रिस जेरिको के साथ एक बार और द मिज के साथ एक बार) और तीन बार हार्डकोर चैम्पियनशिप जीती है।

"विश्व के सबसे बड़े एथलीट" कहे जाने वाले बिग शो को अपने करियर में प्रमुखता 1995 से 1996 तक अब भंग हो चुके वर्ल्ड चैम्पियनशिप रेसलिंग(WCW) के दौरान मिली, जब उन्हें जायंट कहा जाता है। दो बार डब्ल्सूसीडब्ल्यू वर्ल्ड हैवीवेट चैम्पियन और यह टाइटिल पाने वाले सबसे कम उम्र के कुश्तीबाज होने के अलावा वे तीन बार डब्ल्यूसीडब्ल्यू वर्ल्ड टैग टीम चैम्पियनशिपविजेता और 1996 के वर्ल्ड वार 3 के विजेता हैं। कुश्ती के अलावा, वेइट फीचर फिल्मों और टेलीविजन सीरियल जैसे एडम सैंडलर के द वाटरब्याय और यूएसए नेटवर्क के आपराधिक हास्य-ड्रामासाइक में अभिनय किया।
उम्मीदों के विपरीत बिग शो ने ग्रेटेस्ट रॉयल रम्बल मैं भाग नहीं लिया
क्षितिज

right|thumb|300px|क्षितिज
left|thumb|300px|तीन प्रकार के क्षितिज
उस आभासी रेखा को क्षितिज (horizon) कहते हैं जो बहुत दूरी पर आकाश और धरती को जोड़ती हुई नज़र आती है।
 क्षितिज की परिभाषा-
 अनियमितताओं और अवरोधों को अनदेखा करते हुए, किसी विशेष बिंदु से दिखाई देने वाली पृथ्वी की सतह के हिस्से की गोलाकार सीमा।
 आकाशीय गोले का एक बड़ा वृत्त है, जिसका तल पृथ्वी के केंद्र से होकर गुजरता है और एक स्थान के स्पष्ट क्षितिज के समानांतर है।
यक्ष प्रश्न

"यह लेख यक्ष प्रश्न नामक एक हिन्दी कहावत पर है। अन्य यक्ष लेखों के लिए देखें: यक्ष (बहुविकल्पी)"
right|thumb|300px|यक्ष के प्रश्नों का उत्तर देते हुए युधिष्ठिर

महाभारत में एक प्रसंग है कि प्यासे पाण्डवों को पानी पीने से रोकते हुए यक्ष ने पहले अपने प्रश्नों का उत्तर देने की शर्त रखी थी।

यक्ष प्रश्न एक हिन्दी कहावत भी है। यह कहावत किसी ऐसी समस्या या परेशानी के सन्दर्भ में प्रयुक्त होती है जिसका अभी तक कोई समाधान नहीं निकाला गया है या समस्या जस-की-तस बनी हुई है। यक्ष प्रश्न नामक यह कहावत महाभारत में यक्ष द्वारा पाण्डवों से पूछे गए प्रश्नों से निकली। जब पाण्डव अपने वनवास के दिनों में वन-वन भटक रहे थे तब एक दिन वे लोग जल की खोज कर रहे थे। युधिष्ठिर ने सबसे पहले सहदेव को भेजा। वह एक के निकट पहुँचा और जैसे ही जल पीने के लिए झुका उसे एक सुनाई दी। वह वाणी एक यक्ष की थी जो अपने प्रश्नों का उत्तर चाहता था। सहदेव ने वाणी को अनसुना कर पानी पी लिया और मारा गया। इसके बाद अन्य पाण्डव भाई भी आए और काल के गाल में समा गए। तब अन्त में धर्मराज युधिष्ठिर आए और यक्ष के प्रश्नों के सही-सही उत्तर दिए और अपने भाईयों को पुनः जीवित पाया।

इसलिए आधुनिक युग में भी जब कोई समस्या होती है और उसका किसी के पास समाधान नहीं होता तो उसे यक्ष-प्रश्न की संज्ञा दी जाती है।

यक्ष का अन्तिम प्रश्नों में से एक था:
: दिने दिने हि भूतनि प्रविशन्ति यमालयम्।
: शेषास्थावरमिच्छन्ति किमाश्चर्यमतः परम्।।

(अर्थ : प्रतिदिन ही प्राणी यम के घर में प्रवेश करते हैं, शेष प्राणी अनन्त काल तक यहाँ रहने की इच्छा करते हैं। क्या इससे बड़ा कोई आश्चर्य है?)

जिनमें से एक (किमाश्चर्यम्) के उत्तर में युधिष्ठिर ने कहा : 
: अहन्यहनि भूतानि गच्छन्तीह यमालयम्। 
: शेषाः स्थावरमिच्छन्ति किमाश्चर्यमतः परम् ॥

(अर्थ : प्रतिदिन ही प्राणी यम के घर में प्रवेश करते हैं, शेष प्राणी अनन्त काल तक यहाँ रहने की इच्छा करते हैं। इससे बड़ा और क्या आश्चर्य हो सकता है!)
जयपुर मेट्रो रेल

जयपुर मेट्रो रेल भारत के राजस्थान राज्य की राजधानी जयपुर में प्रस्तावित मेट्रो रेल प्रणाली का नाम है। जयपुर नगर में मेट्रो बहुत समय से प्रस्तावित थी और और अन्ततः अब जाकर इस परियोजना को हरी झण्डी मिली है।

जयपुर में मेट्रो रेल चलाने के लिए इस महत्वाकांक्षी परियोजना को लेकर ५ अगस्त, २०१० को जयपुर मेट्रो रेल कारपोरेशन लि. और दिल्ली मेट्रो रेल कारपोरेशन लि. के बीच सहमति पत्र पर हस्ताक्षर किए गए।

जयपुर मेट्रो रेल परियोजना की अनुमानित लागत ९१ अरब रूपये आंकी गई है जिसमें अजमेर रोड व टोंक रोड में कोरीडोर में किये गये संशाधनों की लागत सम्मिलित है। मगर इसमें डिपो भूमि की लागत व निर्माण अवधि में रिण पर देय ब्याज सम्मिलित नहीं है। इस लागत में से प्रस्तावित प्रथम चरण की लागत क्रमश: १२.५ अरब रूपये व द्वितीय चरण की लागत ७८.५ करोड रूपये आँकी गई है।

प्रथम चरण में मेट्रो मानसरोवर से चांदपोल के बीच लगभग ९.२५ कि॰मी॰ लम्बी होगी। इस प्रियोजना को ३० जून, २०१३ तक पूरा करने का लक्ष्य रखा गया है। इसके साथ-साथ जयपुर की मेट्रो रेल अन्तर्राष्ट्रीय मापदण्ड के अनुसार १.४३५ मीटर चौड़े ट्रेक पर दौड़ेगी।
एमीन

ऐमिन (तिक्ती) अमोनिया के यौगिक हैं। अमोनिया के १, २ या ३ हाइड्रोजन परमाणुओं के ऐल्किल या ऐरिल मूलक द्वारा प्रतिस्थापन से क्रमश: प्राथमिक RNH2, द्वितीयक PR´ NH या त्रितीयक R R´ R´´N वर्ग के तिक्ती बनते हैं। 

चतु: ऐरिल मूलकवाला यौगिक अज्ञात है। चतु: तिक्ती में R4N- धनायन है, किंतु ऋणायन Cl-HSO4, या OH- हो सकते हैं। मूलकों के आधार पर इनके रासायनिक तथा भौतिक गुण भी भिन्न होते हैं। चतुर्थक के गुण ऐमोनियम यौगिक के समान होते हैं। सौरभिक द्वि-तिक्ती (ऑर्थो, मेटा तथा पैरा फ़ेनिलीन डाइ तिक्ती) के गुण प्राथमिक की भाँति हैं। कुछ तिक्ती, जैसे ब्यूटिल तथा आइसो ब्यूटिल तिक्ती, समावयवता प्रदर्शित करते हैं।

तिक्ती प्रकृति में अधिक नहीं पाए जाते, किंतु कुछ, जैसे मेथिल तिक्ती पौधों, जंतुओं के रक्त, सांद्र नमक के विलयन में रखी हेरिंग मछली, हड्डी के तेल तथा डामर में प्राप्य हैं।

उदाहरण के लिये ट्राई मेथिल एमिन तृतीयक एमीन है जिसका अणुसूत्र N(CH3)3 है।
right|thumb|150px|ट्राई मेथिल एमिन
भड़ैंती

भड़ैंती (Farce / फ़ार्स) का साधारण अर्थ है 'निम्नकोटि का प्रहसन' जिसका उद्देश्य भावभंगी, मुद्रा, अभिनय, परिस्थिति या हँसी विनोद के द्वारा हास्य उत्पन्न करना होता है और जो चरित्र या रीति विषयक प्रहसनों (कोमेडी ऑफ कैरेक्टर्स एंड मैनर्स) से पूर्णत: पृथक होती है। 

हास्य नाटकों में तो भड़ैंती (फार्स) को प्रधान तात्विक गुण ही समझना चाहिए। इस दृष्टि से उसके लक्ष्य का क्षेत्र केवल स्थानीय, सांसारिक अथवा स्वयुगीन परिस्थितियों तक ही परिमित नहीं होता। मूकाभिनय के रूप में तो वह भाषा के बंधनों से मुक्त होने के कारण ओर भी उद्दाम होता है और प्रहसन के अत्यंत अशिष्ट तथा विकृत रूपों तक व्याप्त रहता है। उसका प्रारंभिक रूप सर्कस के विदूषक की भावभंगियों और क्रियाओं तथा मूकनाटकों (पेंटोमीम) के हँसीविनोद में प्राप्त होता है जो अधिक से अधिक लोगों को क्षण भर हँसा देता है। ज्यों-ज्यों यह अभिनय सूक्ष्म और कलात्मक होता चलता है त्यों त्यों उससे भावित होनेवाले दर्शकों की संख्या भी कम होती चलती है क्योंकि जब किसी अभिनीत भाव को समझाने के लिए शब्दों या वाक्यों की आवश्यकता पड़ती है और विचारहीन हास्य के बदले धीरे धीरे समझ की मुस्कराहट आने लगती है तब यह प्रेरणा तथा प्रभाव और छोटे मंडल तक परिमित हो जाता है।
महाराणा कुम्भा

right|thumb|300px|महाराणा कुम्भा महल
महाराणा कुम्भा या महाराणा कुम्भकर्ण (मृत्यु 1468 ई.) सन 1433 से 1468 तक मेवाड़ के राजा थे। महाराणा कुंभकर्ण का भारत के राजाओं में बहुत ऊँचा स्थान है। उनसे पूर्व राजपूत केवल अपनी स्वतंत्रता की जहाँ-तहाँ रक्षा कर सके थे। कुंभकर्ण ने मुसलमानों को अपने-अपने स्थानों पर हराकर राजपूती राजनीति को एक नया रूप दिया। इतिहास में ये 'राणा कुंभा' के नाम से अधिक प्रसिद्ध हैं। महाराणा कुुुम्भा को चित्तौड़ दुर्ग का आधुुुनिक निर्माता भी कहते हैं क्योंकि इन्होंने चित्तौड़ दुर्ग के अधिकांश वर्तमान भाग का निर्माण कराया |

महाराणा कुंभा राजस्थान के शासकों में सर्वश्रेष्ठ थे। मेवाड़ के आसपास जो उद्धत राज्य थे, उन पर उन्होंने अपना आधिपत्य स्थापित किया। 35 वर्ष की अल्पायु में उनके द्वारा बनवाए गए बत्तीस दुर्गों में चित्तौड़गढ़, कुंभलगढ़, अचलगढ़ जहां सशक्त स्थापत्य में शीर्षस्थ हैं, वहीं इन पर्वत-दुर्गों में चमत्कृत करने वाले देवालय भी हैं। उनकी विजयों का गुणगान करता विश्वविख्यात विजय स्तंभ भारत की अमूल्य धरोहर है। कुंभा का इतिहास केवल युद्धों में विजय तक सीमित नहीं थी बल्कि उनकी शक्ति और संगठन क्षमता के साथ-साथ उनकी रचनात्मकता भी आश्चर्यजनक थी। ‘संगीत राज’ उनकी महान रचना है जिसे साहित्य का कीर्ति स्तंभ माना जाता है

महाराणा कुम्भा कि उपाधिया :-अभिनवभृताचाय॔, राणेराय, रावराय, हालगुरू,शैलगुरू,दानगुरू,छापगुरू,नरपति,परपति,गजपति,अश्वपति, हिन्दू सुलतान,नांदीकेशवर।
बंजारा

बंजारा जिन्हें कई अन्य नामों से भी जाना जाता है जैसे कि "गोर", "लमन", "लाम्बाडी", और "लंबाणी", एक खानाबदोश जनजाति है जो महाराष्ट्र, राजस्थान, उत्तरी भारत के मारवाड़ क्षेत्र, ज्यादातर आंध्र प्रदेश और तेलंगाना के दक्षिण में पाए जाते हैं।
बंजारों की उत्पत्ति एक बहुचर्चित विषय रहा है। एक राय है कि वे राजस्थान के मारवाड़ क्षेत्र से हैं, जबकि दूसरा सुझाव है कि उनकी उत्पत्ति अफगानिस्तान से है।

19 वीं शताब्दी में ब्रिटिश औपनिवेशिक अधिकारियों ने 1871 के आपराधिक जनजाति अधिनियम के दायरे में समुदाय को लाया। जिसने उन्हें अपने पारंपरिक व्यवसायों को छोड़ने के लिए मजबूर किया। इससे उनमें से कुछ लोग पहाड़ों और पहाड़ी क्षेत्रों के पास बस गए, जबकि अन्य जंगलों में चले गए।
लवासा

लवासा (मराठी: लवासा) एक योजनाबद्ध शहर है जिसे स्वतंत्रता के बाद से भारत के प्रथम पहाड़ी शहर के रूप में विज्ञापित किया जाता है, जिसे वर्ष 2000 में महाराष्ट्र सरकार द्वारा पारित विवादास्पद हिल स्टेशन नीति के अनुसार विकसित किया जा रहा है। इस परियोजना को मुख्य रूप से पुणे और मुंबई के पास एचसीसी इंडिया (HCC India) द्वारा विकसित किया जा रहा है और यह क्षेत्र में फैला हुआ है।thumb|250px|right|लवासा (दास्वे) के प्रथम चरण के कलाकारों की छाप
सिलिका

right|thumb|300px|बालू या रेत
सिलिका या सिलिकॉन डाईऑक्साइड (Silica, SiO2), खनिज सिलिकन और ऑक्सीजन के योग से बना है। यह निम्नलिखित खनिजों के रूप में मिलता है:

१. क्रिस्टलीय: जैसे क्वार्ट्ज 

२. गुप्त क्रिस्टलीय: जैसे चाल्सीडानी, ऐगेट और फ्लिंट 

३. अक्रिस्टली : जैसे ओपल।
उपालम्भ काव्य

प्राचीन काव्याचार्यों के मतानुसार उपालम्भ काव्य मुख्यतः शृंगारकाव्य का एक भेद, जिसमें नायिका की विश्वस्त सखी उपालम्भ (उलाहना) देकर नायक को नायिका के अनुकूल करती है। लेकिन सर्वत्र सखी द्वारा ही नायिका नायक को उपालंभपूर्ण संदेश नहीं देती, बल्कि संयोग शृंगार में नायिका स्वयं ही नायक को उपालंभ देती है। कहीं-कहीं नायिका, पक्षी, मेघ अथवा पवन द्वारा भी नायक को उपालंभ भेजती है। ऐसा प्राय: वियोग शृंगार में देख पड़ता है।

लोककाव्य में विरहिणी नायिका कागा आदि पक्षियों के माध्यम से अथवा प्रवासी पति के नगरादि से आए पथिक के माध्यम से उपालंभ देती है। नवपरिणीता युवती मायके के आत्मीय जनों की अभावजन्य वेदना तथा बहन भाई की कल्पित उपेक्षा का उपालंभ देती देख पड़ती है। इष्टदेव के प्रति दास्य भाव रखनेवाले भक्त कवियों ने (यथा सूरदास) भी उपालंभ का आश्रय लिया है।

किन्तु यह परिभाषा अपने में पूर्ण नहीं है। उपालंभ में मात्र उलाहना नहीं होता या प्रियपात्र की निन्दा ही नहीं होती; इसका मुख्य भाव है, किसी प्रकार प्रिय साहचर्य की अनुभूति या चेष्टा, सहयोगाकांक्षाजन्य विकलता और मिलन की अभिलाषा। परिभाषा के इसी वैशिष्ट्य के कारण उपालम्भ काव्य केवल शृंगार तक ही सीमित नहीं माना जा सकता।

हिंदी भक्तिकाव्य में उपालंभ पर्याप्त मात्रा में मिलता है। राधा तथा गोपियों के उपालम्भ के साथ माता यशोदा का कृष्ण के प्रति मधुर उपालम्भ, कृष्ण का यशोदा तथा बलराम के प्रति उपालम्भ तथा विनयभावना के अन्तर्गत भक्तों का अपने आराध्य के प्रति उपालंभ भी भक्तिकाव्य के सुंदर प्रसंग हैं। कृष्ण के मथुरा चले जाने के बाद जब नंद, यशोदा, राधा, गोप, गोपियाँ सब अत्यंत दुःखी हैं, उसी समय उद्धव कृष्ण की ओर से गोपियों को समझाने-बुझाने आते हैं। श्रीमद्भागवत के दशम स्कंध में गोपियों द्वारा उद्धव को उपलक्ष्य बनाकर कृष्ण को उपालम्भ देने का अत्यन्त सुन्दर वर्णन है। इसी प्रसंग को काव्य में भ्रमरगीत के नाम से अभिहित किया गया है।

मैथिल कवि विद्यापति, चंडीदास, सूरदास, नंददास आदि प्राचीन कवियों ने ; भारतेंदु हरिश्चंद्र और जगन्नाथदास रत्नाकर आदि इधर के कवियों ने उपालंभ काव्य का पर्याप्त प्रयोग किया है। कुछ हास्यरस के कवियों ने भी यत्र-तत्र उपालंभ का सहारा लिया है।
वनस्पति कोशिका

thumb|32च3px|वनस्पति कोशिका की संरचना
वनस्पति कोशिकाएं (plant cell) सुकेन्द्रिक कोशिकाएं हैं जो अन्य यूकार्योटिक जीवों की कोशिकाओं से कई महत्वपूर्ण तरीकों से भिन्न होती हैं। उनके विशिष्ट गुण निम्न प्रकार हैं - .
* एक बड़ी केन्द्रीय रिक्तिका, एक जल-भरी खाली जगह जो एक झिल्ली से घिरी होती है जिसे "टोनोप्लास्ट" कहते हैं। य़ह कोशिका का तनाव बनाए रखती है, साइटोसॉल और सैप के बीच अणुओं की गतिविधि को नियंत्रित करती है, उपयोगी पदार्थों का संग्रह करती है और व्यर्थ प्रोटीनों व आर्गेनेलों को पचाती है।

* सेलूलोज और हेमीसेलूलोज, पेक्टिन और कई बार लिग्निन से बनी और कोशिका झिल्ली के बाहर की ओर के प्रोटोप्लास्ट द्वारा स्रवित एक कोशिका भित्ति. यह फफूंदी (काइटिन से बनी) और बैक्टीरिया की (पेप्टिडोग्लाइकान से बनी) कोशिका भित्तियों से भिन्न होती है।

* प्लास्मोडेस्मेटा नामक विशिष्ट कोशिका-कोशिका संचार पथ, प्राथमिक कोशिका भित्ति में स्थित छिद्र जिनके जरिये पास-पास स्थित कोशिकाओं की प्लास्मालेमा और एंडोप्लास्मिक रेटिकुलम मिलते हैं। 

* प्लास्टिड, जिनमें खास कर,क्लोरोप्लास्ट जिनमें क्लोरोफिल और प्रकाश हारवेस्टिंग व प्रकाश संश्लेषण के लिये जैवरसायनिक तंत्र होते हैं, स्टार्च संग्रह में विशेषज्ञ अमाइलोप्लास्ट,वसा संग्रह में विशेषज्ञ एलाइयोप्लास्ट और वर्णकों के संश्ल्षेण और संग्रह में विशेषज्ञ क्रोमोप्लास्ट शामिल हैं। माइटोकोंड्रिया की तरह, जिनमें 37 जीनों की एनकोडिंग वाला जीनोम होता है, प्लास्टिडों में 100-120 अनूठे जीनों वाले अपने जीनोम होते हैं और वे संभवतः जमीन के पौधों और शैवाल के प्रारंभिक यूकार्योटिक पूर्वज की कोशिकाओं में रहने वाले प्रोकार्योटिक एंडोसिम्बयांटों से उत्पन्न हुए हैं।

* जन्तु कोशिकाओं के विरूद्ध, वनस्पति कोशिकाएं स्थिर होती हैं।

* साइटोकाइनेसिस में कोशिका प्लेट के निर्माण के लिये टेम्प्लेट के रूप में फ्रैग्मोप्लास्ट की रचना द्वारा कोशिका विभाजन जमीन पर उगने वाले पौधों और शैवालों के कुछ समूहों, खास कर चैरोफाइटों और ट्रेंटीपोलियेलों का लक्षण होता है।
* ब्रयोफाइटों के शुक्राणुओं पर जन्तुओं के समान ही फ्लैजेला होते हैं, लेकिन उच्चतर पौधों (जिम्नोस्पर्म और फूलों वाले पौधों सहित) में फ्लैजेला और सेंट्रियोलों का अभाव होता है।
स्कॉच व्हिस्की

स्कॉच व्हिस्की स्कॉटलैंड में बनाया जाने वाला व्हिस्की है। ब्रिटेन में "व्हिस्की" शब्द का अभिप्राय प्रायः स्कॉच से ही होता है, बशर्ते किसी दूसरी तरह से इसे निर्दिष्ट न किया गया हो. अन्यान्य अंग्रेज़ी भाषी देशों में इसे प्रायः "स्कॉच" के लिए इस्तेमाल करते हैं।

स्कॉच व्हिस्की को पांच भिन्न प्रकारों में बांटा गया है: एकल माल्ट स्कॉच व्हिस्की, मिश्रित माल्ट (पहले इसे "वैटेड माल्ट" या "प्योर माल्ट" कहा जाता था), मिश्रित स्कॉच व्हिस्की, मिश्रित ग्रेन स्कॉच व्हिस्की एवं एकल ग्रेन स्कॉच व्हिस्की. 

स्कॉच व्हिस्की की बोतल के ऊपर एक संख्या के रूप में उसकी उम्र का बयान इस उत्पाद को बनाने वाले सबसे प्रारम्भिक स्कॉच व्हिस्की की उम्र दर्शाता है। उम्र के बयान वाले व्हिस्की को गारंटीयुक्त व्हिस्की के रूप में जाना है।

स्कॉच व्हिस्की का सर्वप्रथम लिखित उल्लेख 1495 के स्कॉटलैंड के राजकोष में मिलता है। इसे बनाने वाला जॉन कोर नामक एक तपस्वी था।
मैक्स वेबर

right|thumb|250px|सन् १८९४ में मैक्स वेबर

मैक्स वेबर (जर्मन : Maximilian Carl Emil "Max" Weber) (21 अप्रैल 1864 - 14 जून 1920) एक जर्मन समाजशास्त्री और राजनीतिक अर्थशास्त्री थे। इन्हें आधुनिक समाजशास्त्र के जन्मदाताओं में से एक भी माना जाता है। 

वेबर की प्रमुख रचनाये:-
1. द प्रोटेस्टेण्ड एथिक एंड द स्पिरिट ऑफ कैप्टिलीज़म (1905)
2. द रिलीज़न ऑफ इंडिया 1916
3. द रिलीज़न ऑफ चाइना 1916
4. द थ्योरी ऑफ सोसियल एन्ड इकनोमिक ऑर्गनाइजेशन 1922
5. द सिटी 1922
6. ऐंनसीएन्ट जुडेइजम 
7.एसेज़ इन सोशियोलॉजी
8. द मैथेडॉलॉजी ऑफ सोसियल सांइसेज
9. जनरल इकनोमिक हिस्ट्री 
10. द रेसनल एन्ड सोसियल फाउंडेशन ऑफ म्यूजिक

बेबर का जानं 21 अप्रैल,1864 ई. में बर्लिन के एक धनी परिवार में हुआ था। उनके पिता एक सुप्रसिद्ध न्यायाधीश तथा राष्ट्रीय उदर दल के प्रमुख नेता थे।
बेबर कानून के विधार्थी, लेकिन कानून के अतिरिक्त राजनीतिशास्त्र, अर्थशास्त्र, समाजशास्त्र, धर्म, इतिहास आदी का भी उन्हे अधिकधिक ज्ञान था।

सामाजिक संस्था के रूप में धर्म की प्रकृति कार्यों, परिणामों को गहन व्याहारिक अंतरादृष्टि प्रदान करने में जर्मन समाजशास्त्री मैक्स वेबेर का बहुत बड़ा योगदान है.
सिलिकोन

यह लेख सिलिकोन नामक यौगिक के बारे में है। कृपया इसे सिलिकॉन तत्व न समझें। 

right|thumb|300px|किसी सतह को जल एवं वायु से बचाने के लिए, सिलिकोन को एक अच्छे 'आवरण' के रूप में काम में लिया जा सकता है।
सिलिकोन (Silicone) अक्रिय, संश्लेषित यौगिक हैं जिनके तरह-तरह के रूप हैं और तरह-तरह के उपयोग हैं। ये प्राय: रबर जैसे एवं उष्मारोधी (heat-resistant) होते हैं। ये भोजन के बर्तनों में, चिकित्सकीय उपकरणों में, चूवन के छेद आदि बन्द करने के लिये (सीलैन्ट), चिपकाने के लिये (अधेसिव), स्नेहक (lubricants), इंसुलेशन एवं स्तन-प्रत्यारोपण (breast implants) में काम आते हैं।

नौटिंघम निवासी एफ.एस. किपिंग (F.S. Kipping) ने सिलिकन से बने कुछ संश्लिष्ट यौगिकों का नाम "सिलिकोन" दिया था। यह नाम कीटोन के आधार पर दिया गया था। कीटोन की भाँति सिलिकन एक ओर ऑक्सीजन से और दूसरी ओर कार्बनिक समूहों से संबद्ध था पर कीटोन के साथ-साथ समानता केवल रचनात्मक सूत्र तक ही सीमित थी। वास्तविक संरचना में कीटोन और सिलिकोन एक-दूसरे से बहुत भिन्न हैं। सिलिकोन बहुत भारी अणु भार वाले यौगिक हैं। कार्बनिक समूहों के कारण इनमें नम्यता, प्रत्यास्थता या तरलता आदि गुण भी आ जाते हैं और विभिन्न नमूनों के इन गुणों में बहुत अंतर पाया जाता है।

सिलिकोन एक बेहतर और लचीला यौगिक है। दुनिया भर में प्रतिवर्ष इसका हजारों टन उत्पादन होता है। चीन और अमेरिका जैसे देश इसका अधिकाधिक उत्पाद करते हैं।
खाद्य परिरक्षण

thumb|200px|विभिन्न संरक्षित खाद्य पदार्थ
thumb|200px|कनाडा का विश्व युद्ध प्रथम के समय का पोस्टर जो लोगों को सर्दियों के लिए भोजन संरक्षित करने के लिए प्रोत्साहित करता है।

खाद्य परिरक्षण खाद्य को उपचारित करने और संभालने की एक ऐसी प्रक्रिया है जिससे उसके खराब होने (गुणवत्ता, खाद्यता या पौष्टिक मूल्य में कमी) की उस प्रक्रिया को रोकता है या बहुत कम कर देता है, जो सूक्ष्म जीवाणुओं द्वारा होती या तेज कर दी जाती है। यद्दपि कुछ तरीकों में, सौम्य बैक्टीरिया, जैसे खमीर या कवक का प्रयोग किया जाता है ताकि विशेष गुण बढ़ाए जा सके और खाद्य पदार्थों को संरक्षित किया जा सके (उदाहरण के तौर पर पनीर और शराब). पौष्टिक मूल्य, संरचना और स्वाद बनाना और उसका अनुरक्षण, खाद्य के रूप में उसके गुणों को संरक्षित रखने के लिए महत्वपूर्ण है। यह सांस्कृतिक रूप से आश्रित है क्योंकि जो एक संस्कृति के लोगों के लिए खाने योग्य है, वह दूसरी संस्कृति के लोगों के लिए नहीं भी हो सकती है।

संरक्षण प्रक्रिया में आम तौर पर बैक्टीरिया कवक और अन्य जीवाणु की वृद्धि को रोकना और साथ ही साथ सड़ी हुई दुर्गन्ध पैदा करने वाली वसा के ऑक्सीकरण की गति को धीमा करना शामिल है। इसमें वह प्रक्रिया भी शामिल है जिसके तहत भोजन तैयार करते समय प्राकृतिक परिपक्वन और विवर्णता का प्रावरोध किया जाता है, जैसे कटे हुए सेबों में प्रतिक्रिया स्वरूप पाचकरस संबंधी भूरापन का होना. कुछ संरक्षण विधियों में खाद्य पदार्थ को उपचार के पश्चात सीलबंद करने की आवश्यकता होती है, ताकि उन्हें जीवाणुओं द्वारा पुनः दूषित करने से बचाया जा सके; अन्य, जैसे कि सुखाना, खाद्य पदार्थों को लंबे समय तक बिना किसी विशेष नियंत्रण के संग्रहित रखने में सहायता करते हैं।

इन प्रक्रियाओं को लागू करने के आम तरीकों में शामिल हैं सुखाना, स्प्रे ड्राइंग, फ़्रीज़ ड्राइंग,प्रशीतन, निर्वात-पैकिंग, डिब्बाबंदी, सिरप, चीनी क्रिस्टलीकरण और खाद्य विकिरण में संरक्षण और परिरक्षक या निष्क्रिय गैसों जैसे कार्बन डाइऑक्साइड मिलाना. अन्य विधियां जो न केवल खाद्य पदार्थ को संरक्षित करती हैं अपितु उसमें स्वाद की भी वृद्धि करती है, उनमें आचार बनाना, नमक मिलाना, धुंआ देना, सिरप या शराब में संरक्षित करना, चीनी क्रिस्टलीकरण और क्योरिंग, शामिल है।
शैक्षिक मनोविज्ञान

शैक्षिक मनोविज्ञान (Educational psychology), मनोविज्ञान की वह शाखा है जिसमें इस बात का अध्ययन किया जाता है कि मानव शैक्षिक वातावरण में सीखता कैसे है तथा शैक्षणिक क्रियाकलाप अधिक प्रभावी कैसे बनाये जा सकते हैं। 'शिक्षा मनोविज्ञान' दो शब्दों के योग से बना है - ‘शिक्षा’ और ‘मनोविज्ञान’। अतः इसका शाब्दिक अर्थ है - शिक्षा संबंधी मनोविज्ञान। दूसरे शब्दों में, यह मनोविज्ञान का व्यावहारिक रूप है और शिक्षा की प्रक्रिया में मानव व्यवहार का अध्ययन करने वाला विज्ञान है।मानव व्यवहार को बनाने की दृष्टि से जब व्यवहार का अध्ययन किया जाता है तो अध्ययन की इस शाखा को शिक्षा मनोविज्ञान के नाम से संबोधित किया जाता है। अतः कहा जा सकता है कि शिक्षा मनोविज्ञान शैक्षणिक स्थितियों में मानव व्यवहार का अध्ययन करता है। दूसरे शब्दों में शैक्षिक समस्याओं का वैज्ञानिक व संगठन से समाधान करने के लिए मनोविज्ञान के आधारभूत सिद्धांतों का उपयोग करना ही शिक्षा मनोविज्ञान की विषय वस्तु है। शिक्षा के सभी पहलुओं जैसे शिक्षा के उद्देश्यों, शिक्षण विधि, पाठ्यक्रम, मूल्यांकन, अनुशासन आदि को मनोविज्ञान ने प्रभावित किया है। बिना मनोविज्ञान की सहायता के शिक्षा प्रक्रिया सुचारू रूप से नहीं चल सकती।

शिक्षा मनोविज्ञान से तात्पर्य शिक्षण एवं सीखने की प्रक्रिया को सुधारने के लिए मनोवैज्ञानिक सिद्धान्तों का प्रयोग करने से है। शिक्षा मनोविज्ञान शैक्षिक परिस्थितियों में व्यक्ति के व्यवहार का अध्ययन करता है।

इस प्रकार शिक्षा मनोविज्ञान में व्यक्ति के व्यवहार, मानसिक प्रक्रियाओं एवं अनुभवों का अध्ययन शैक्षिक परिस्थितियों में किया जाता है। शिक्षा मनोविज्ञान मनोविज्ञान की वह शाखा है जिसका ध्येय शिक्षण की प्रभावशाली तकनीकों को विकसित करना तथा अधिगमकर्ता की योग्यताओं एवं अभिरूचियों का आंकलन करना है। यह व्यवहारिक मनोविज्ञान की शाखा है जो शिक्षण एवं सीखने की प्रक्रिया को सुधारने में प्रयासरत है।
ईक्वाडोर के प्रांत

260px|thumb|right|ईक्वाडोर के प्रांत
ईक्वाडोर 24 प्रांतों में विभाजित है, जिनका विवरण निम्नलिखित है: - 

1 2001-11-25 को हुई जनगणना के अनुसार 

इसके अतिरिक्त ईक्वाडोर में और तीन विपरिसीमित क्षेत्र है। यह स्थान हैं: - 
# एल पिएद्रेरो (गुआयास और कनार से घिरा हुआ)
# लास गोलोन्दरिनास (पिचिंचा, एस्मेराल्दास और इम्बाबुरा से घिरा हुआ)
# मंगा डेल क्यूरा (मनाबी, लॉस रिओस, गुआयास और सैंटो डोमिंगो दे लॉस शाचिलास से घिरा हुआ)
प्राकृतिक दृश्य

thumb|right|स्विस आल्प्स की ऐशिना झील, एक अत्यंत विविधतापूर्ण प्राकृतिक दृश्य का एक उदाहरण.
thumb|तोलिमा कोलम्बिया की प्राकृतिक दृश्य संबंधी तस्वीर
thumb|बर्न में आरे नदी

प्राकृतिक दृश्य भूमि के किसी एक हिस्से की सुस्पष्ट विशेषताएं हैं, जिनमें इसके प्राकृतिक स्वरूपों के भौतिक तत्त्व, जल निकाय जैसे कि नदियाँ, झीलें एवं समुद्र, प्राकृतिक रूप से उगनेवाली वनस्पतियों सहित धरती पर रहने वाले जीव-जंतु, मिट्टी से बनी उपयोगी मानव निर्मित वस्तुओं सहित भवन एवं संरचनाएं और अस्थायी तत्त्व जैसे कि विद्युत व्यवस्था एवं मौसम संबंधी परिस्थितियाँ शामिल हैं।

इनके भौतिक स्रोत तथा मानवीय संस्कृति की छवि, जो बनने में सहस्राब्दियाँ लग जाती हैं, दोनों मिलकर प्राकृतिक दृश्य किसी भी स्थल के लोग तथा वह स्थल दोनों की स्थानीय तथा राष्ट्रीय पहचान को प्रतिबिंबित करते हैं। प्राकृतिक दृश्य, इनकी विशेषता और गुणवत्ता, किसी क्षेत्र की आत्म छवि और, उस स्थान की भावनात्मक अनुभूतियाँ, जो इसे दूसरे क्षेत्रों से अलग करती है, को परिभाषित करने में मदद करती है। यह लोगों के जीवन की गतिशील पृष्ठभूमि है। 

पृथ्वी पर प्राकृतिक दृश्यों का एक व्यापक विस्तार है जिसमें ध्रुवीय क्षेत्रों के बर्फीले प्राकृतिक दृश्य, पहाड़ी प्राकृतिक दृश्य, विस्तृत मरुस्थलीय प्राकृतिक दृश्य, द्वीपों और समुद्रतटों केप्राकृतिक दृश्य, घने जंगलों या पेड़ों के प्राकृतिक दृश्यों सहित पुराने उदीच्य वन एवं उष्णकटिबंधीय वर्षावन और शीतोष्ण एवं उष्णकटिबंधीय क्षेत्रों के कृषि योग्य प्राकृतिक दृश्य शामिल हैं। 

प्राकृतिक दृश्यों की समीक्षा आगे सांस्कृतिक प्राकृतिक दृश्य, प्राकृतिक दृश्यपरिदृश्य पारिस्थितिकी, परिदृश्य विनियोजन, परिदृश्य मूल्यांकन और परिदृश्य डिजाइन अध्यायों के अंतर्गत की जायेगी.
द एविल डेड

द एविल डेड" (एविल डेड" , द बुक ऑफ़ द डेड" , सेम रैमी की एविल डेड" और "द एविल डेड, द अल्टीमेट एक्सपीरियंस इन ग्रुलिंग होरर " से भी जाना जाता है)1981 यह 1981 की एक अमेरिकन कॉमेडी हॉरर फिल्म है जिसका लेखन और निर्देशन सेम रैमी के द्वारा किया गया है और इसमें ब्रूस काम्पबेल, एलेन संद्वीस एवं बेट्सी बेकर ने काम किया है। फिल्म पांच कॉलेज छात्रों की एक जंगली इलाके में एक विलग कमरे में छुट्टियाँ मनाने की कहानी है। उनकी छुट्टियाँ भयानक हो जाती हैं जब उन्हें एक श्रव्य टेप मिलता है जो कि बुरी आत्माओं को विमुक्त करता है।

फिल्म अपने चित्रिक आतंक, हिंसा और खून के कारण बहुत ही विवादास्पद थी, शुरुआत में लगभग सभी अमेरिकन फिल्म वितरकों ने इस फिल्म को ठुकरा दिया था जब तक कि एक यूरोपीय कंपनी ने इसे केन्स फिल्म महोत्सव बाज़ार में नहीं खरीद लिया। यह अंततः 15 अक्टूबर 1981 को रंगशालाओं में जारी हुई। हालांकि इसका बजट केवल $375,000 था, फिल्म बॉक्स ऑफिस पर सामान्य रूप से सफल थी, इसके आरंभिक जारी होने पर अमेरिका में इस की कुल सकल प्राप्ति $2,400,000 थी। उस समय आलोचकों द्वारा मिश्रित समीक्षा पाने के बावजूद, एक समर्पित पंथ इसका अनुसरण करता है। इस फिल्म के आगे दो और भाग बने हैं, "एविल डेड द्वितीय" और "आर्मी ऑफ़ डार्कनेस" ; और एक आगे की फिल्म के लिए एक कथानक पर काम शुरू हो गया है।

जब फिल्म दर्जे के लिये 1994 में पुनः पेश की गई तो एम् पी ए ए ने इसे NC -17 दर्जे में वर्गीकृत किया। जब वितरण कंपनी एलिट एन्टरटेनमेन्ट ने 1999 में डीवीडी पर फिल्म को रिलीज किया तो उन्होंने NC -17 संस्करण बनाए रखा। बाद में एंकर बे एन्टरटेनमेन्ट ने फिल्म के डीवीडी अधिकार हासिल कर लिए और उन्हें दर्जा रहित फिल्म रिलीज करने हेतु अनुमति देने के लिए अपने हर रिलीज में इसके दर्जे को वापस कर दिया।
उत्तराखण्ड में पर्यटन और तीर्थाटन

उत्तराखण्ड में पर्यटन और तीर्थाटन इस राज्य में आय का प्रमुख स्रोत और यहाँ की अर्थव्यवस्था के सबसे महत्वपूर्ण घटकों में से एक है। 

उत्तराखण्ड में भारत के कुछ सबसे प्रसिद्ध पर्यटन स्थल हैं जैसे नैनीताल, मसूरी, देहरादून, कौसानी इत्यादि। इसके अतिरिक्त यहाँ कुछ प्रमुख राष्ट्रीय उद्यान भी हैं जैसे फूलों की घाटी राष्ट्रीय उद्यान, जिम कॉर्बेट राष्ट्रीय उद्यान, राजाजी राष्ट्रीय अभयारण्य, नंदा देवी राष्ट्रीय उद्यान इत्यादि। यह सब स्थल भी देश-विदेश के पर्यटकों को अपनी ओर आकर्षित करते हैं। 

उत्तराखण्ड को देव भूमि के नाम से भी जाना जाता है। इसका कारण है कि यहाँ वैदिक संस्कृति के कुछ अति महत्त्वपूर्ण तीर्थस्थान हैं। उत्तराखण्ड के लगभग हर कोने में किसी ना किसी देवता या देवी का मन्दिर है। इस राज्य में भारत के सबसे प्रमुख धार्मिक नगरों में से एक हरिद्वार में प्रति वर्ष लाखों पर्यटक आते है। हरिद्वार के निकट स्थित ऋषिकेश भारत में योग क एक प्रमुख स्थल है और जो हरिद्वार के साथ मिलकर एक पवित्र हिन्दू तीर्थ स्थल है। इसके अतिरिक्त छोटा चारधाम भी इसी राज्य में स्थित हैं: केदारनाथ, गंगोत्री, बद्रीनाथ, यमुनोत्री तथा दूनागिरी। इन धामों की यात्रा के लिए भी प्रति वर्ष लाखों लोग देशभर से आते हैं।


श्रेणी:उत्तराखण्ड में पर्यटन
श्रेणी:उत्तराखण्ड में पर्यटन आकर्षण
सूर्यसिद्धान्त

right|thumb|450px|सूर्यसिद्धान्त के प्रथम श्लोक्क में रचनाकार ने ब्रह्म को नमस्कार करते हुए उसे अचिन्त्य, अव्यक्तरूप, निर्गुण, गुणात्मन, और समस्त जगत का आधार बताया है।
सूर्यसिद्धान्त भारतीय खगोलशास्त्र का प्रसिद्ध ग्रन्थ है। कई सिद्धान्त-ग्रन्थों के समूह का नाम है। वर्तमान समय में उपलब्ध ग्रन्थ मध्ययुग में रचित ग्रन्थ लगता है किन्तु अवश्य ही यह ग्रन्थ पुराने संस्क्रणों पर आधारित है जो ६ठी शताब्दी के आरम्भिक चरण में रचित हुए माने जाते हैं।

भारतीय गणितज्ञों और खगोलशास्त्रियों ने इसका सन्दर्भ भी लिया है, जैसे आर्यभट्ट और वाराहमिहिर, आदि. वाराहमिहिर ने अपने "पंचसिद्धांतिका" में चार अन्य टीकाओं सहित इसका उल्लेख किया है, जो हैं:
* पैतामाह सिद्धान्त, (जो कि परम्परागत वेदांग ज्योतिष से अधिक समान है), 
* पौलिष सिद्धान्त 
* रोमक सिद्धान्त (जो यूनानी खगोलशास्त्र के समान है), और 
* वशिष्ठ सिद्धान्त

सूर्य सिद्धान्त नामक वर्णित कार्य, कई बार ढाला गया है। इसके प्राचीनतम उल्लेख बौद्ध काल (तीसरी शताब्दी, ई.पू) के मिलते हैं। वह कार्य, संरक्षित करके और सम्पादित किया हुआ (बर्गस द्वारा १८५८ में) मध्य काल को संकेत करता है। वाराहमिहिर का दसवीं शताब्दी के एक टीकाकार, ने सूर्य सिद्धांत से छः श्लोकों का उद्धरण किया है, जिनमें से एक भी अब इस सिद्धांत में नहीं मिलता है। वर्तमान सूर्य सिद्धांत को तब वाराहमिहिर को उपलब्ध उपलब्ध पाठ्य का सीधा वंशज माना जा सकता है। इस लेख में बर्गस द्वारा सम्पादित किया गया संस्करण ही मिल पायेगा. गुप्त काल के जो साक्ष्य हैं, उन्हें पठन करने हेतु देखें पंचसिद्धांतिका।

इसमें वे नियम दिये गये हैं, जिनके द्वारा ब्रह्माण्डीय पिण्डों की गति को उनकी वास्तविक स्थिति सहित जाना जा सकता है। यह विभिन्न तारों की स्थितियां, चांद्रीय नक्षत्रों के सिवाय; की स्थिति का भी ज्ञान कराता है। इसके द्वारा सूर्य ग्रहण का आकलन भी किया जा सकता है।
गति विज्ञान

गति विज्ञान (Dynamics) अनुप्रयुक्त गणित की यह शाखा पिंडों की गति से तथा इन गतियों को नियमित करनेवाले बलों से संबद्ध है। गतिविज्ञान को दो भागों में अंतिर्विभक्त किया जा सकता है। पहला शुद्धगतिकी (Kinematics), जिसमें माप तथा यथातथ्य चित्रण की दृष्टि से गति का अध्ययन किया जाता है, तथा दूसरा बलगतिकी (Kinetics) अथवा वास्तविक गति विज्ञान, जो कारणों अथवा गतिनियमों से संबद्ध है।

व्यापक दृष्टि से दोनों दृष्टिकोण संभव हैं। पहला गतिविज्ञान को ऐसे विज्ञान के रूप में प्रस्तुत करता है जिसका निर्माण परीक्षण की प्रक्रियाओं (प्रयोगों) के आधार पर तथ्योपस्थापन (आगम, अनुमान) द्वारा हुआ है। तदनुसार गति विज्ञान में गतिनियम यूक्लिड के स्वयंसिद्धों का स्थान ग्रहण करते हैं। दावा यह है कि प्रयोगों द्वारा इन नियमों की परीक्षा की जा सकती है, परंतु यह भी निश्चित है कि व्यावहारिक कठिनाइयों के कारण कोई सैद्धांतिक नियम यथातथ्य रूप में प्रकाशित नहीं हो पाता है। इन नियमों को प्रमाणित कर सकने में व्यावहारिक कठिनाइयों के अतिरिक्त कुछ तर्कविषयक बाधाएँ भी हैं, जो इस स्थिति को दूषित अथवा त्रुटिपूर्ण बना देती हैं। इन कठिनाइयों का परिहार किया जा सकता है, यदि हम दूसरा दृष्टिकोण अपनाएँ। उक्त दृष्टिकोण के अनुसार गतिविज्ञान शुद्ध अमूर्त विज्ञान (abstract science) है, जिसके समस्त नियम कुछ आधारभूत कल्पनाओं से निकाल जा सकते हैं।
एमा

"एमा," यह जेन ऑस्टेन द्वारा लिखित रोमांस के ग़लत अर्थों से पैदा होने वाले संकटों के बारे में एक उपन्यास है। यह उपन्यास दिसंबर 1815 में पहले-पहल प्रकाशित किया गया था। अपने अन्य उपन्यासों की ही तरह, इस उपन्यास में भी ऑस्टेन इंग्लॅण्ड के जोर्जियन-रीजेंसी में रहनेवाली कुलीन महिलाओं के जीवन की मुश्किलों और चिंताओं का अन्वेषण करतीं हैं; साथ ही वे अपने पात्रों के ज़रिये एक सजीव 'शिष्टाचार-प्रहसन' ('comedy of manners') भी प्रस्तुत करतीं हैं।

उपन्यास शुरू करने से पहले ऑस्टेन ने लिखा, "में एक ऐसी नायिका चुनने वाली हूं जिसे कोई और नहीं बल्कि में खुद सबसे ज़्यादा पसंद करूंगी." पहले ही वाक्य में उन्होंने शीर्षक पात्र को "सुन्दर, चतुर और रईस एमा वुडहाउस" के नाम से परिचय कराया. वैसे एमा काफ़ी बिगडैल और गुस्ताख़ लड़की है जो 'मैचमेकिंग' (वर-वधु के जोड़े खोज निकालने) में अपने आप को बहुत ज़्यादा सक्षम समझती है; और अन्य लोगों की ज़िन्दगी में दखल देने से आने वाली मुसीबतों को अनदेखा करती है, साथ ही अकसर दूसरों के कामों का ग़लत मतलब निकालती है।
डेबिट

(नामे) डेबिट और जमा (क्रेडिट) बहीखाता और लेखा.की औपचारिक शर्तें हैं। ये लेखांकन में सर्वाधिक मौलिक अवधारणाएं हैं, जो लेखा प्रणाली में दर्ज प्रत्येक लेन-देन के दोनों पहलुओं को दर्शाते हैं। एक नाम (डेबिट) लेन-देन एक परिसंपत्ति (ऐसेट) या किसी खर्च के लेन-देन, कोइ जमा (क्रेडिट) एक ऐसे लेन-देन की ओर संकेत करता है जो देयता या लाभ का कारण होगा। एक डेबिट लेन-देन का किसी जमा शेष राशि को कम करने अथवा किसी डेबिट शेष राशि को बढ़ाने के लिए भी इस्तेमाल किया जा सकता है। एक जमा लेन-देन का एक नामे (डेबिट) शेष राशि को कम करने अथवा जमा (क्रेडिट) शेष राशि को बढ़ाने के लिए भी इस्तेमाल किया जा सकता है।

एक लेखा अगर जो अपेक्षित था ठीक उसका उलटा दर्शाता है, जैसेकि एक आस्ति खाते को जमा लेखा के रूप में दर्ज किया जाता है, तो इसे प्रति लेखा के रूप में सन्दर्भित करते हैं। संचित मूल्यह्रास इसका एक उदाहरण होगा, जो दरअसल एक आस्ति प्रति लेखा है, क्योंकि यह ऐसेट (परिसंपत्ति) के मूल्य को कम कर देता है।